  Виталий Пронин Алнаш ёросысь ветеранъёслы медаль сётъянъёс азинтӥсько.Алнаш ёросын азьланьтӥське Быдӟым ожысь ветеранъёслы но ож мышкын тыршемъёслы юбилей медальёс сётъян.Туннэ нуналлы ёросын 7 ветеран кылемын на. Со Кузилиысь Фёдор Беляев, Усмангуртысь Шакир Гараев, Алнашысь Юрий Жмакин но Анатолий Большаков, Кизекгуртысь Иван Фёдоров, Улын Сырьезысь Матвей Чекин но Кузёбайысь Никонор Лаврентьев.Ветеранъёс пӧлысь нырысь ик та медалез басьтӥзы Ф. Беляев но Ш. Гараев. Нылкышноослэн праздниксы азьын эшшо 3 медаль кузёзэ шедьтӥз, Ю. Жмакин, И. Фёдоров но М. Чекин доры вуиз. Эшшо кыкезлы матысь дыре гадьпус бырттозы.Сӥлы карон ужрад гурт калык азьын ортче. Ёрос кивалтӥсьёс асьсэос отчы потало. Зэм, куд-огез ветеранъёс, тазалыксы лябӟемен, коркаосысьтызы уг ик потало ни. Но соослы нимысьтыз саклык висъяло, котькудзэс чаклало. Ветеранъёс тау каро соосты вунэтымтэзы понна. Синкылиосын тодазы ваё ожмаськем аръёссэс, бырем эшъёссэс.Людмила Сурчакова Туспуктэмез Александр Горбуновлэн Теги: БыдымВормон Быдымож ветеран  